H i r d e t m é n y

Tiszaszőlős Községi Önkormányzat Képviselő-testület  2015. november 3. napján megtartott testületi ülésén rendeletet alkotott szociális célú szén juttatása tárgyában. E rendelet meghatározza azon szociálisan rászorulók körét, akiknek a téli fűtéshez szükséges szén biztosítása természetbeni ellátás formájában nyújtható.

**A jogosultak köre:**

* lakásfenntartási támogatásra jogosultak,
* a 70. életévét betöltött, egyedül élő kérelmező, ha a lakásfenntartási támogatásban nem részesül, és az egy főre jutó havi jövedelme nem haladja meg az öregségi nyugdíj mindenkori legkisebb összegének 250 %-át. (Az öregségi nyugdíjminimum 28.500,- Ft, így az öregségi nyugdíjminimum 250 %-a = 71.250,- Ft összeggel.)

A benyújtott kérelmeket a Pénzügyi, Ügyrendi, Szociális és Kulturális Bizottság bírálja el átruházott hatáskörben.

A szén támogatás ugyanazon lakott ingatlanra háztartásonként egy jogosultnak, egy jogcímen állapítható meg, egy fűtési idényben csak egy alkalommal. Pozitív elbírálás esetén maximum 5 q szén biztosítható a kérelmezőnek.

Üresen álló, nem lakott ingatlanra, amelyben életvitelszerűen senki sem él, továbbá olyan lakott ingatlanra, amely szénnel nem fűthető, nem biztosít támogatást az önkormányzat.

Fentiekre tekintettel jelen hirdetmény az elfogadott önkormányzati rendelet 1. sz. mellékletén - mely a hirdetményhez is csatolásra került - nyújtható be **a kérelem** a jogosultak részéről legkésőbb 2015. december 15. napjáig, -  az önkormányzati rendeletben és a Belügyminisztérium pályázati kiírásában meghatározott feltételek betartásával és a támogatási keretösszeg erejéig - a Tiszaszőlősi Közös Önkormányzati Hivatal ügyfélszolgálatán. Az elfogadott önkormányzati rendelet Tiszaszőlős Község honlapján megtekinthető.

Tiszaszőlős, 2015. november 4.

Debrődiné Zoboki Magdolna jegyző sk.